Businessul începe încă din școală. Cum îi ajută pe elevi un sistem altenrativ de învăţare.
Miruna vrea să-i ofere ficei sale o educaţie bună aşa că a ales o şcoală cu un sitem de învăţare alternativ. Mihaela, directoarea şcolii Step by Step spune că acolo copiii învaţă să fie pro-activi. Step by Step a investit anul trecut circa 100.000 de euro în şcoala privată.
Educaţia este fundamentală pentru copilul tău şi o bună parte din ea este formată în şcoală. Miruna ştie acest lucru şi a decis să o trimită pe fica ei, Măriuca în vârstă de 8 ani, la o şcoală cu un sitem de învăţare alternativ."Am considerat că e mai important să fie un dascăl care să se axeze pe dezvoltarea abilităţilor. Fiecare copil este luat în seamă cu adevărat. Beneficiază mult mai mult de atenţia învăţătorilor mult mai mult decât în sistemul tradiţional. Ea va învăţa să lucreze pe proiect. Nu se încurajează atât de mult individualismul, nu se încurajează competiţia.", a explicat Miruna Olteanu, mama Măriucăi.Mihaela este directorul şcolii private Step by Step. Programul are 450 de grupe, 730 de clase şi este prezent în 38 de judeţe. Peste 19 mii de copii sunt înscrişi în acest sistem de învățare."Le dezvoltăm gândirea critică, îi ajutăm să performeze conform potenţialului propriu. Încurajăm foarte tare autonomia în învăţare. Să lucreze în echipă cu colegii lui pentru a da cele mai bune rezultate. Fiecare părinte va şti la finalul unui semestru şi la finalul anului şcolar ce ştie exact copilul lui.", a spus Mihaela Stafiescu, director şcoală Step by Step.